สวัสดีค่ะ ช่วงเดือน พ.ย.ที่ผ่านมาไปฉีดยาคุมกำเนิดมาค่ะ บอกอยู่ได้ 3 เดือน พอครบ 3 เดือนจึงกินยาคุมต่อ แต่ว่าเมนส์ไม่มาเลยค่ะตั้งแต่ตอนฉีดและหลังครบ 3 เดือนเป็น 5 เดือนแล้ว ต้องทำอย่างไรคะ ต้องไปพบหรือป่าว
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือน มักทำให้ประจำเดือนขาดหายไป ซึ่งเป็นผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง แต่ก็ไม่ได้อันตรายอะไร และเมื่อถึงกำหนดวันที่ต้องฉีดยาคุมเข็มต่อไป ได้ทานยาคุมกำเนิดต่อ การป้องกันการตั้งครรภ์ก็จะเป็นไปอย่างต่อเนื่องค่ะดังนั้น การที่ประจำเดือนยังไม่มา หลังจากที่ทานยาคุมกำเนิดครบแผงแล้ว อาจเกิดจาก1. การตั้งครรภ์ แต่หากทานยาคุมได้อย่างถูกต้อง โอกาสในการตั้งครรภ์ก็ถือว่าน้อยมาก2. ผลของยาคุมกำเนิด ที่อาจทำให้เยื่อบุโพรงมดลูกยังคงบางต่อเนื่อง โดยเฉพาะยาคุมกำเนิดชนิดที่มีฮอร์โมนต่ำ3. ทานยาคุมกำเนิดผิดวิธี เช่น ทานยาคุมชนิด 21 เม็ด แต่เมื่อทานครบ 21 เม็ดแล้ว ไม่ได้เว้นระยะ 7 วัน แต่ได้ทานยาแผงใหม่ต่อเลย ก็ย่อมทำให้ไม่มีประจำเดือนมาแนะนำควรลองตรวจหาการตั้งครรภ์ดูก่อน หากตรวจไม่พบ และทานยาคุมกำเนิดได้อย่างถูกต้องแล้ว ก็ไม่จำเป็นต้องทำอะไรค่ะ สามารถทานยาคุมต่อไปได้ ในกรณีที่ยังต้องการคุมกำเนิดอยู่